מסורן סכיני

מסורן סכיני או מסורן קצר-שן (שם מדעי: Anoxypristis cuspidata) הוא מין בטאי ממשפחת המסורניים בעל חוטם דמוי-מסור. הוא שייך לסוג יחידי.

אורכו של המסורן עד 4.7 מ'. לדג ישנם סנפירי חזה מחודדים וארוכים וצבעו חום עם תחתית אפורה בהירה וסנפירים ורודים. החוטם ישר עם שיניים קצרות בולטות בלסת העליונה.

דג זה חי באזור האינדו-פסיפי וגם בים הערבי והים האדום. הוא שוחה באזורי חולות או שוניות עד לעומק 40 מ' ומחפש להקות דגים, דיונונים או סרטנים אותם הוא משפד עם חוטמו.

הוא עצמו עלול להיטרף על ידי כריש שורי, פטישן פגום-חרטום, כריש קופר ובידי תנין הים.

קישורים חיצוניים

הערות שוליים 

בעלי חיים שתוארו ב-1794
טקסונים שתוארו בידי ג'ון לאת'אם
מסורנאים
דגי סחוס יחידים בסוגם